આકરા વિરોધને પગલે એરલાઈન્સે પોતાનો નિર્ણય પાછો લેવો પડ્યો. તમને જણાવી દઈએ કે બુધવારે એરલાઈન્સે નિવેદન જારી કરીને કહ્યુ હતુ કે મુસાફરોના સતત મળી રહેલા સૂચનો બાદ ‘હિંદુ મીલ' ના વિકલ્પને બંધ કરવાનો નિર્ણય લેવામાં આવ્યો છે. જો કે ફર્સ્ટ ક્લાસ અને બિઝનેસ ક્લાસના યાત્રીઓ માટે આ સુવિધા ઉપલબ્ધ રહેશે. પરંતુ એરલાઈન્સના આ નિર્ણયનો સોશિયલ મીડિયા પર વિરોધ થવો શરૂ થઈ ગયો. લોકોના આકરા વિરોધના કારણે એરલાઈન્સને પોતાનો નિર્ણય પાછો લેવો પડ્યો. હવે ફરીથી એમિરેટ્સ એરલાઈન્સમાં પહેલાની જેમ હિંદુ ભોજન મળશે.